Si algund ome demanda particion a padre , o madre , o al padrastro , o madrastra , de buena del padre , o de la madre , o buena , quel pertenesca de otro pariente qualquier , si este que demanda a otros ermanos , o otras ermanas , que ayan tamaño derecho en aquella demanda, que face, como el ; si aquel a quien demanda , dijier en juicio , que pues el a otros ermanos, o otros parientes, que an tamaño derecho como el en aquella demanda , e que non le deve responder fasta que traya suos ermanos, o suos parientes , e que fagan la vos una : si esta raçon dijier el demandado , devegela rescivir el Alcalle , e deve mandar que ayunte suos parientes, e que fagan la vos una , e ante non es tenudo de responder el demandado.